વાઘાણીએ મીડિયાના મિત્રોને સંબોધતાં જણાવ્યુ હતુ કે, અખંડ ભારતના શિલ્પી અને લોહપુરૂષ સરદાર સાહેબ પાકિસ્તાનને કાશ્મીર સોંપી દેવા માંગતા હતા તેવું પાયાવિહોણું નિવેદન કરીને કોંગ્રેસના પૂર્વ જળસંશાધન મંત્રી સૈફૂદ્દિન સોઝે સમગ્ર ગુજરાત અને દેશની જનતાનું અપમાન કર્યુ છે. ગુજરાતની જનતાની લાગણીનો પ્રતિઘોષ પાડતી ભાજપા સૈફૂદ્દિન સોઝ અને કોંગ્રેસની આ હરકત ક્યારેય સાંખી નહી લે. સરદાર સાહેબનું અપમાન કરનાર સૈફૂદ્દિન સોઝે અને રાહુલ ગાંધીની કોંગ્રેસે ગુજરાત અને દેશની જનતાની માફી માંગવી પડશે.